PIÈGES À L’APPUI. 
301 
Lors résolus d’en faire aultant 
Et de demeurer moings constant 
Que la girouette d’ung temple ; 
Je rompy soudain ma prison , 
Estimant faire par raison 
Ce que je faisois par exemple. 
Ce fut doncques vostre beaultc 
Qui desboucha ma loyaulté , 
M’enseignant d’estre variable. 
Si, depuis m’estant exercé, 
L’escolier le maistre a passé , 
11 n’est que tant plus estimable. 
Vous m’en avez en cent fâchons 
Donné tant et tant de léchons 
De fait, d’exemple et de parolle. 
Que ne pouvois qu’en vous suivant, 
Je ne devinsse bien sçavant 
Sous ung sy bon maistre d’escole. 
Pourquoy est-ce doncq maintenant 
Que vous m’en allez reprenant 
M’en ayant la science apprise? 
Iniuste est vrayement celluy 
Quy trouve mauvais en autruy 
Ce qu’en soi-mesme il favorise. 
J’appelle à tesmoing le soleil 
Que ce fut pour plaire à votre œil, 
Qu’ainsyje me cbangeay moi-mesme, 
Sachant bien qu’il faut qu’un amant 
S’aille, tant qu’il peut, transformant 
Au naturel de ce qu’il ayme. 
Maintenant de ce doux plaisir 
Je ne m’en puis plus dessaisir ; 
Mon corps en reçoipt nouriture. 
Et, depuis, l’ayant exercé, 
Il m’est en coustume passé 
Et puis de coustume en nature. 
Ma fermeté me reprendrat 
Toutes les fois qu’il adviendrat 
Que vous ne serez plus légère ; 
Du mesme lieu me doit venir 
L’exemple de me repentir 
D’où me vient celluy de mal faire. 
S’il plais t doncq à vostre beauté 
Arester ma légèreté, 
Quictez vostre inconstance extrême ; 
Ne changez plus à tous les coups ; 
Quand vous pourrez cela sur vous, 
Je lepourray bien sur moy-mesme. 
Marie De Bekercke a écrit dessous : 
Quoy que l’on ait de maux en abondance , 
Vivre convient tousiours en espérance. 
Attire. 
Heureux qui peut se plaindre 
Librement 
Et dire, sans rien craindre, 
Son tourment ! 
Je pleure et je souspire 
Nuit et jour ; 
Mais, las ! je n’ose dire 
Mon amour. 
